CELEX: 52005PC0454
Language: el
Date: 2005-09-28
Title: Πρόταση απόφασης του Συμβουλίου όσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση προσαρμοστικών συστημάτων προβολέων για μηχανοκίνητα οχήματα

Σημαντική ανακοίνωση νομικού περιεχομένου

|

52005PC0454

Πρόταση απόφασης του Συμβουλίου όσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση προσαρμοστικών συστημάτων προβολέων για μηχανοκίνητα οχήματα  /* COM/2005/0454 τελικό - AVC 2005/0180 */  

	Βρυξέλλες, 28.9.2005COM(2005) 454 τελικό2005/0180 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥόσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση προσαρμοστικών συστημάτων προβολέων για μηχανοκίνητα οχήματα( υποβλήθηκε από την Επιτροπή)ΑΙΤΙΟΛΟΓΙΚΗ ΕΚΘΕΣΗΓΕΝΙΚΑΜε την απόφαση του Συμβουλίου 97/836/ΕΚ της 27ης Νοεμβρίου 1997, η Ευρωπαϊκή Κοινότητα κατέστη συμβαλλόμενο μέρος στην Αναθεωρημένη Συμφωνία του 1958 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ). Η απόφαση αυτή τέθηκε σε ισχύ στις 24 Μαρτίου 1998.Το άρθρο 4 της απόφασης αυτής ορίζει, μεταξύ άλλων , ότι στην περίπτωση που σχέδιο κανονισμού της ΟΕΕ/ΟΗΕ υποβάλλεται σε ψηφοφορία στους αντίστοιχους φορείς της ΟΕΕ/ΟΗΕ, το εν λόγω σχέδιο θα πρέπει να εγκρίνεται από το Συμβούλιο, αφού λάβει την έγκριση του Ευρωπαϊκού Κοινοβουλίου, προτού η Κοινότητα ταχθεί υπέρ της έγκρισης του σχεδίου.Η ημερήσια διάταξη προσεχούς συνεδρίασης του Παγκόσμιου Φόρουμ για την εναρμόνιση των κανονισμών της ΟΕΕ/ΟΗΕ για τα οχήματα θα περιλαμβάνει, συγκεκριμένα, ψηφοφορία επί ενός (νέου) σχεδίου κανονισμού σχετικά με την έγκριση προσαρμοστικών συστημάτων προβολέων για μηχανοκίνητα οχήματα (Adaptive Front-lighting Systems-AFS).Ο κύριος σκοπός του σχεδίου κανονισμού είναι η θέσπιση εναρμονισμένων τεχνικών προδιαγραφών, προκειμένου να αποφευχθεί η δημιουργία τεχνικών φραγμών στο εμπόριο μηχανοκινήτων οχημάτων μεταξύ των συμβαλλομένων μερών, ενώ θα διασφαλίζεται υψηλό επίπεδο ασφάλειας και περιβαλλοντικής προστασίας.Συγκεκριμένα, το σχέδιο κανονισμού θα καταστήσει δυνατή την τοποθέτηση στα οχήματα προβολέων των οποίων η δέσμη φωτός θα μπορεί να προσαρμόζεται καλύτερα στο είδος και στην κατάσταση του οδοστρώματος επί του οποίου κινείται το όχημα.Η θέση της ΕΚ κατά τη στιγμή της ψηφοφορίας θα βασιστεί σε έγγραφα που διατίθενται στις επίσημες γλώσσες ΟΕΕ/ΟΗΕ (γαλλικά και αγγλικά). Εφόσον η ΕΚ κατέστη μέλος της συμφωνίας ΟΕΕ/ΟΗΕ του 1958, απαιτείται να τηρεί τις διαδικασίες που προβλέπονται από την εν λόγω συμφωνία.Σύμφωνα με τις διατάξεις του άρθρου 4 παράγραφος 5 της απόφασης 97/836/ΕΚ, ο κανονισμός θα δημοσιευτεί σε όλες τις επίσημες γλώσσες των Κοινοτήτων στην Επίσημη Εφημερίδα της Ευρωπαϊκής Ένωσης, προτού τεθεί σε ισχύ.ΠΕΡΙΕΧΟΜΕΝΟ ΤΗΣ ΠΡΟΤΑΣΗΣ ΑΠΟΦΑΣΗΣΣκοπός της πρότασης είναι να δοθεί η δυνατότητα στον εκπρόσωπο της Επιτροπής να ψηφίσει επί του σχεδίου κανονισμού εκ μέρους της Κοινότητας σε προσεχή συνεδρίαση του Παγκόσμιου Φόρουμ της ΟΕΕ/ΟΗΕ για την εναρμόνιση των κανονισμών περί οχημάτων.2005/0180 (AVC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥόσον αφορά τη θέση της Ευρωπαϊκής Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση προσαρμοστικών συστημάτων προβολέων για μηχανοκίνητα οχήματα(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 97/836/ΕΚ του Συμβουλίου της 27ης Νοεμβρίου 1997 ενόψει της προσχώρησης της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση ομοιόμορφων τεχνικών προδιαγραφών για τα τροχοφόρα οχήματα, τον εξοπλισμό και τα εξαρτήματα τα οποία δύνανται να τοποθετούνται ή/και να χρησιμοποιούνται σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται σύμφωνα με τις προδιαγραφές[1], και ιδίως το άρθρο 4 παράγραφος 2 δεύτερο εδάφιο,την πρόταση της Επιτροπής[2],Τη σύμφωνη γνώμη του Ευρωπαϊκού Κοινοβουλίου [3],Εκτιμώντας τα ακόλουθα:1.  Με το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη που αφορά την έγκριση προσαρμοστικών συστημάτων προβολέων για μηχανοκίνητα οχήματα καταργούνται οι τεχνικοί φραγμοί στο εμπόριο μηχανοκίνητων οχημάτων μεταξύ των συμβαλλομένων μερών, όσον αφορά τα εν λόγω κατασκευαστικά στοιχεία, ενώ διασφαλίζεται υψηλό επίπεδο ασφάλειας και περιβαλλοντικής προστασίας.2.  Είναι σκόπιμο να προσδιορισθεί η θέση της Κοινότητας όσον αφορά το εν λόγω σχέδιο κανονισμού.3.  Το εν λόγω σχέδιο κανονισμού πρέπει να ενσωματωθεί στο κοινοτικό σύστημα έγκρισης τύπου μηχανοκίνητων οχημάτων.ΑΠΟΦΑΣΙΖΕΙ:Άρθρο 1Το σχέδιο κανονισμού της Οικονομικής Επιτροπής για την Ευρώπης των Ηνωμένων Εθνών (ΟΕΕ/ΟΗΕ) σχετικά με την έγκριση προσαρμοστικών συστημάτων προβολέων για μηχανοκίνητα οχήματα, όπως περιλαμβάνεται στα έγγραφα TRANS/WP.29/2005/31 και TRANS/WP.29/2005/31/add.1 εγκρίνεται με την παρούσα απόφαση.Άρθρο 2Η Κοινότητα, εκπροσωπούμενη από την Επιτροπή, θα ψηφίσει υπέρ του σχεδίου του κανονισμού ΟΕΕ/ΟΗΕ που αναφέρεται στο άρθρο 1 κατά την ψηφοφορία η οποία θα λάβει χώρα στη διάρκεια συνεδρίασης της Διοικητικής Επιτροπής στο πλαίσιο προσεχούς συνεδρίασης του Παγκόσμιου Φόρουμ της ΟΕΕ/ΟΗΕ για την εναρμόνιση των κανονισμών οχημάτων.Άρθρο 3Ο κανονισμός ΟΕΕ/ΟΗΕ σχετικά με την έγκριση προσαρμοστικών συστημάτων προβολέων για μηχανοκίνητα οχήματα θα ενσωματωθεί στο κοινοτικό σύστημα έγκρισης τύπου για μηχανοκίνητα οχήματα.Βρυξέλλες,Για το ΣυμβούλιοΟ Πρόεδρος [1] ΕΕ L 346 της 17.12.1997, σ. 78.[2] ΕΕ C. .της. ., σ. .[3] ΕΕ C. .της. ., σ. .